**Stanovy**

občianskeho združenia

**Vidiecky sen - Človek, Zviera, Strom**

**Stanovy**

občianskeho združenia Vidiecky sen - Človek, Zviera, Strom

–––––––––––––––––––––––––––––––––––––––––––––––––––––––––––––––

ČLÁNOK I.

**Základné ustanovenia**

1. Názov občianskeho združenia je: Vidiecky sen - Človek, Zviera, Strom (ďalej len „Občianske združenie“ alebo „Združenie”)

**2.** Sídlo Združenia je: Macov 89, 930 32, Slovenská republika

ČLÁNOK II.

**Právna povaha postavenie Združenia**

1. Občianske združenie je mimovládny neziskový subjekt, ktorý vykonáva svoju činnosť a pôsobnosť na území Slovenskej republiky, pričom je právnickou osobou, ktorá ma vlastnú právnu subjektivitu.
2. Občianske združenie je založené v súlade so zákonom č. 83/1990 Zb. o združovaní občanov, v znení neskorších predpisov. Svoju činnosť vykonáva na základe tohto zákona, týchto stanov a v súlade so všeobecne záväznými právnymi predpismi Slovenskej republiky.

ČLÁNOK III.

**Ciele a činnosti Združenia**

1. Hlavným cieľom Združenia je podpora, prevádzka a propagácia registrovanej malej farmy (gazdovstva) s názvom Macovský raj.
2. Ciele a činnosti združenia:
3. Realizovať aktivity v súlade s cieľmi Združenia a za aktívnej účasti občanov, subjektov a inštitúcií verejného a súkromného sektora na podporu environmentálneho a kultúrno - historického rozvoja územia Žitného ostrova
4. Vykonávať a podporovať aktivity v oblasti chovu koní a starostlivosti o kone
5. Vykonávať a podporovať chov domácich, hospodárskych a úžitkových zvierat a starostlivosť o ne s budovaním a zachovaním pozitívneho vzťahu ľudí k týmto zvieratám
6. Organizovanie a sprostredkovávanie dobrovoľníckej činnosti
7. Vykonávať a podporovať aktivity na pomoc a podporu opusteným, týraným a nechceným zvierat, podporu adopcie, útulkov a dočasnej opatery zvierat na Slovensku, podpora a pomoc opusteným zvieratám všeobecne a sociálne projekty zamerané na pomoc zvieratám v núdzi
8. Podpora a propagácia tradičného vidieckeho spôsobu života a kultúrnych hodnôt regiónu Žitný ostrov a Podunajsko, v duchu miestnych tradícií, kultúrneho a prírodného dedičstva
9. Propagácia gazdovania, farmárčenia a podpora myšlienok budovania sebestačných komunít, napríklad Rodové statky
10. Podpora a propagácia tradičných spôsobov obhospodarovania a údržby krajiny, vrátane pasenia a chovu domácich hospodárskych zvierat
11. Podpora a propagácia permakultúrneho prístupu a motivácia k tradičnému a trvalo udržateľnému hospodáreniu v ovocných sadoch a záhradách s dôrazom na lokálnosť a potravinovú sebestačnost.
12. Posilňovanie vidieckej komunity - Budovanie a utužovanie dobrých medziľudských vzťahov a organizácia podujatí na etnicky zmiešanom území Žitného ostrova.
13. Oboznamovanie detí a ostatných záujemcov s chovom zvierat a pestovaním zeleniny a ovocia s možnosťou aktívneho prístupu.
14. Vytváranie a budovanie pozitívneho vzťahu detí k domácim zvieratám a živej prírode vôbec
15. Prezentácia a propagácia osobitostí regiónu Podunajsko s dôrazom na lužné lesy, Malý Dunaj, Dunaj a sieť dunajských ramien.
16. Podpora a propagácia rozvoja vidieckeho cestovného ruchu a agroturistiky s využitím a zhodnotením daností územia.
17. Národná a medzinárodná spolupráca za účelom ochrany životného prostredia.
18. Podieľanie sa na propagácii, plánovaní a realizácií návrhov a environmentálnych opatrení na revitalizáciu a zvýšenie biodiverzity Žitného ostrova.
19. Ochrana zvyškov pôvodného lužného lesa a mokradí, budovanie remízok, vetrolamov a líniovej zelene v extraviláne, návrat vodných prvkov do krajiny.
20. Mapovanie a ochrana starých alebo inak vzácnych stromov a historických záhrad. Vysádzanie nových drevín a starostlivosť o ne.
21. Mapovanie a odstraňovanie nelegálnych skládok odpadu vo voľnej prírode.
22. Spolupráca s odbornými organizáciami v SR a zahraničí za účelom presadzovania cieľov združenia.
23. Propagácia, tvorba fotodokumentácie a videozáznamu, publikačná činnosť a poskytovanie informácií o vyššie uvedených aktivitách
24. Organizovať, zabezpečovať a rozvíjať voľnočasové, záujmové, kulurne a športové aktivity, činnosti a podujatia
25. Poznávanie prírodných krás a chránených území regiónu s ohľadom na životné prostredie
26. Rozvoj agroturistiky v regióne - udržiavanie lokálnych tradícií, vidieckych zvykov a prác
27. Prispievať k formovaniu pozitívneho vzťahu ľudí k prírode a životnému prostrediu a usmerniť ich činnosti v duchu filozofie ochrany prírody a trvalo udržateľného rozvoja
28. Vytvorenie nových priestorov a poskytovanie aktivít prispievajúcich k zlepšeniu životného prostredia, zdravia občanov, k zdravému životnému štýlu, oddych a trávenie voľného času
29. Vykonávať aktivity na podporu, rozvoj, ochranu a revitalizáciu životného prostredia a prírody
30. Vykonávať aktivity na podporu, rozvoj, ochranu prírodného bohatstva, pôvodného charakteru prírody a lokálnych komunít
31. Zachovanie postupov získavania a spracovávania živočíšnych a rastlinných produktov v potravinárstve a výrobe úžitkových predmetov
32. Organizácia a podpora tvorivých aktivít, pohybu, zdravého životného štýlu, relaxačných a ozdravných metód, aktivít podporujúcich fyzickú, psychickú aj duchovnú hygienu a rozvoj, zdravý životný štýl a environmentálne povedomie, a to samostatne, ako aj v spolupráci s inými podobne zameranými organizáciami
33. Tvorba a realizácia projektov v oblasti zodpovedného vzťahu k prírode a životnému prostrediu
34. Organizácia exkurzií, denných táborov, akcií, víkendových pobytov, škôl v prírode, letných táborov pre deti a mládež, rodiny a seniorov
35. Prispievať k vzdelávaniu detí, mládeže a širokej verejnosti v oblasti trvalo udržateľných zdrojov a environmentálneho cítenia a konania
36. Podpora environmentálne vhodných ekonomických aktivít
37. Podpora aktivít a programov usilujúcich o ochranu prírody, zdravé životné prostredie a zdravý životný štýl
38. Podpora ekofariem, včelníc a sprostredkovanie ich produktov občanom
39. Podpora a organizovanie podujatí, tematických zrazov a táborov s environmentálnym zameraním
40. Podpora miestnych komunít pri riešení environmentálnych problémov v ich okolí
41. Podpora rozvoja občianskej spoločnosti ako účinného nástroja na zamedzenie environmentálne nežiadúcich aktivít
42. Podporovať a realizovať vydávanie rozličných edukačných, informačných materiálov, periodických i neperiodických publikácií, web stránok, internetových materiálov a podobne
43. Organizovanie voľnočasových, záujmových, vzdelávacích, kultúrnych a športových podujatí a aktivít
44. Aktivity v oblasti podpory, ochrany a tvorby životného prostredia
45. Vykonávanie, presadzovanie, rozvoj a podpora aktivít v oblasti vzdelávania
46. Podporovať všeobecne prospešné aktivity v spoločnosti, najmä; výchova, vzdelávanie, kultúra, šport, charitatívna činnosť, podpora dospelých a mládeže v zdravom životnom štýle a vytváranie podmienok na uspokojovanie záujmov a potrieb svojich členov, ale aj ostatnej verejnosti v akejkoľvek činnosti v súlade so stanovami.
47. Vytvárať materiálne, technické a fondové podmienky pre uspokojenie zdravotných, kultúrnych, informačných, vzdelávacích, sociálnych, spoločenských a voľno-časových potrieb pre všetky vekové kategórie, sociálne skupiny obyvateľov a svojich členov.
48. Podieľať sa na realizácii benefičných, športových, kultúrnych, spoločenských, sociálnych, výchovných, vzdelávacích, zdravotných, relaxačných a voľno-časových aktivít, činností a podujatí.
49. Podpora športovo - rekreačných činností, kultúrnych činností, podpora propagácie života a potrieb zdravotne znevýhodnených osôb
50. Hospodárska činnosť, zbierky, benefičné a ďalšie aktivity zamerané na získavanie finančných a materiálnych prostriedkov na rozvoj činnosti Združenia a jeho činností
51. Finančne a organizačne pomáhať pri zveľaďovaní prostredia a skvalitnení materiálno-technického vybavenia
52. Spolupráca so zastupiteľskými orgánmi, obcami, org. štátnej správy, vzdelávacími,  zdravotníckymi  a rehabilitačnými inštitúciami, občianskymi združeniami, cirkvami a pod.
53. Presadzovanie legislatívnych zmien na regionálnej a celoštátnej úrovni
54. Vydavateľské a publikačné aktivity
55. Spolupráca s inými podobnými domácimi a zahraničnými subjektmi
56. Propagovanie svojej činnosti
57. Tvorba a realizácia akýchkoľvek všeobecno-prospešných projektov na území SR a v zahraničí, v súlade s právnym poriadkom daných krajín a v súlade a so záujmami Združenia

ČLÁNOK IV.

**Členstvo v Združení**

1. Členstvo v Združení je dobrovoľné.
2. Členom Združenia sa môže stať:
3. občan Slovenskej republiky, alebo
4. občan iného členského štátu Európskej únie, alebo
5. občan inej krajiny, ak má platné povolenie na pobyt na území Slovenskej republiky, alebo
6. právnická osoba so sídlom na území Slovenskej republiky, a
7. súhlasí so stanovami Združenia.
8. O prijatí za člena rozhoduje členská schôdza. Na prijatie za člena nie je žiadny právny nárok.
9. Výšku, formu, splatnosť a ostatné podmienky platenia členského príspevku a iných poplatkov členov Združenia upraví rozhodnutím predseda.
10. Členstvo zaniká:

a) vystúpením člena,
b) smrťou člena alebo vyhlásením za mŕtveho,
c) zánikom Združenia,
d) vylúčením člena na základe rozhodnutia členskej schôdze,
e) nadobudnutím právoplatnosti rozhodnutia súdu o odsúdení člena za úmyselný trestný čin.

ČLÁNOK V.

**Práva a povinnosti členov Združenia**

1. Člen Združenia má právo:

a) voliť a byť volený do orgánov Združenia,
b) podieľať sa na činnosti Združenia,
c) obracať sa na orgány Združenia s podnetmi a návrhmi.

1. Člen Združenia má povinnosť:
a) dodržiavať stanovy Združenia,
b) plniť uznesenia orgánov Združenia,
c) prispievať k naplneniu cieľov Združenia podľa čl. III.

ČLÁNOK VI.

**Orgány Združenia**

1. Orgány Združenia sú:
2. Členská schôdza
3. Predseda
4. Členská schôdza je najvyšší orgán Združenia a skladá sa zo všetkých členov Združenia. Členská schôdza sa schádza minimálne raz za rok. Členskú schôdzu zvoláva a vedie predseda.
5. Členská schôdza:

a) schvaľuje zmeny stanov

b) volí a odvoláva predsedu

c) rozhoduje o prijatí členov a vylúčení členov

1. Členská schôdza je uznášaniaschopná, ak ju zvolal predseda a je prítomná nadpolovičná väčšina všetkých členov Združenia. Na platné prijatie uznesenia členskej schôdze je potrebná nadpolovičná väčšina hlasov prítomných členov.
2. Predseda je najvyšší výkonný orgán Združenia, ktorý je za svoju činnosť zodpovedný členskej schôdzi.
3. Predseda je volený členskou schôdzou na štyri roky.
4. Predseda:

a) riadi a organizuje činnosť Združenia medzi zasadnutiami členskej schôdze

b) zvoláva členskú schôdzu

c) schvaľuje program Združenia na najbližšie obdobie

d) pripravuje návrh zmien stanov

ČLÁNOK VII.

**Štatutárny orgán**

1. Štatutárnym orgánom Združenia je predseda pričom je oprávnený konať a podpisovať v mene Združenia samostatne.

ČLÁNOK VIII.

**Hospodárenie Združenia**

1. Hospodárenie Združenia sa riadi platnými právnymi predpismi.
2. Hospodárenie sa uskutočňuje na základe rozpočtu schváleného predsedom.
3. Združenie hospodári s vlastným majetkom. Majetok Združenia tvoria dary od fyzických osôb a právnických osôb, dotácie, granty a príspevky od iných právnických osôb, orgánov verejnej správy alebo štátu, príjmy z členských príspevkov, príjmy z verejných zbierok, príjmy z poukázaného podielu zo zaplatenej dane, príjmy a výnosy z činnosti alebo majetku Združenia a príjmy z podnikateľskej činnosti ako doplnkovej a podpornej činnosti vykonávanej v súlade s platnými právnymi predpismi alebo ďalšie zdroje získané v súlade s platnými právnymi predpismi.

ČLÁNOK IX.

**Záverečné ustanovenia**

1. O zrušení Združenia zlúčením s iným občianskym združením alebo dobrovoľným rozpustením rozhoduje členská schôdza, ktorá menuje likvidátora. Likvidátor najskôr vyrovná všetky záväzky a pohľadávky a s likvidačným zostatkom naloží podľa rozhodnutia najvyššieho orgánu.
2. Tieto stanovy schválila členská schôdza dňa 28.1.2024. Tieto stanovy v plnom znení nahrádzajú stanovy registrované Ministerstvom vnútra Slovenskej republika dňa 27.12.2022 pod č. VVS/1-900/90-65799.